- Radu Drăgușin a primit o veste dură în Anglia
- Ce se întâmplă cu fundașul echipei naționale
Veste dură primită de Radu Drăgușin în Anglia. Jurnaliștii britanici au făcut un anunț direct despre situația fundașului român.
Ange Postecoglou, antrenorul lui Tottenham, l-a titularizat pe Radu Drăgușin și la partida cu Luton Town. Românul a fost integralist în victoria echipei sale, cu scorul de 2-1.
Veste dură primită de Radu Drăgușin în Anglia
După acest meci însă, jurnaliștii din Anglia au făcut un anunț dur despre situația lui Radu Drăgușin. Aceștia au spus că antrenorul lui Spurs s-ar putea baza pe Micky van de Ven la următoarea partidă, cea cu West Ham.
Totuși, britanicii au menționat că antrenorul lui Spurs îl poate utiliza pe român în ultimele minute ale duelului, având în vedere calitățile fizice ale acestuia.
"Radu Drăgușin a avut un joc impresionant, reușind să își revină după meciul dificil de pe Craven Cottage. În partida cu Luton a respins cinci mingi, a reușit un tackling și a câștigat două dueluri aeriene. Drăgușin a părut confortabil cu mingea la picior și s-a aventurat în câteva curse lungi în jumătatea adversă, una dintre ele terminându-se cu ocazia lui Johnson.
Probabil că Van de Ven va intra în locul românului la meciul cu West Ham, olandezul aducând mai multă viteză pe linia de fund, însă înălțimea lui Drăgușin ar putea fi folosită pe parcursul jocului pentru a contracara fazele fixe ale lui West Ham", au anunțat jurnaliștii de la Football London.
Duelul dintre West Ham și Tottenham se joacă marți, de la ora 22:15. Duelul contează pentru etapa cu numărul 31 din Premier League și va fi în format LIVE SCORE pe AS.ro.
Radu Drăguşin, mesaj superb după ce a fost integralist în Tottenham – Luton 2-1
Radu Drăguşin a transmis un mesaj superb pe contul său de Instagram, după ce a fost integralist în Tottenham – Luton 2-1. Echipa fundaşului central român s-a impus în meciul din etapa cu numărul 30 din Premier League, după ce a fost nevoită să întoarcă scorul.
La miezul nopţii, la câteva ore după ce partida de pe Tottenham Hotspur Stadium s-a încheiat, Radu Drăguşin a postat un mesaj pe contul său de Instagram. Fundaşul român a fost extrem de încântat de victoria de pe teren propriu cu Luton şi a scris că toată munca sa a dat roade, după o perioadă în care a stat mai mult pe banca echipei lui Ange Postecoglou:
"Victorie pe terenul nostru în această seară! Sunt încântat să fac parte din această echipă extraordinară! Munca grea dă roade, iar meciul din această seară a fost dovada. Să continuăm să mergem înainte", a scris Radu Drăguşin, pe contul său de Instagram.
După această victorie, Tottenham a ajuns la 56 de puncte şi continuă lupta pentru locurile de UEFA Champions League. Echipa lui Postecoglou este la 3 puncte în spatele lui Aston Villa, echipa de pe locul 4. Mai mult, Spurs are un meci mai puţin disputat faţă de formaţia lui Unai Emery.